Referat fra DH-Koldings årsmøde 2016 den 7. marts 2017

Danske Handicaporganisationer – Kolding

V/ formand Ida Merethe Jørgensen

Mobil: 61867915 E-mail: idjo50@hotmail.com

Hjemmeside: www.handicap.dk/lokalt/kolding

**Referat fra DH- Kolding Årsmøde den 7.marts 2017**

Formand Ida Jørgensen, Autismeforeningen bød velkommen.

**Dagsorden:**

 **1.** Valg af dirigent

Helle Riley, Dansk Blindesamfund

 **2.** Valg af referent

Inge-mette Rasmussen Dansk Blindesamfund

 **3.** Godkendelse af dagsordenen:

 Dagsordenen blev oplæst og godkendt.

 **4.** Navneopråb – optælling af stemme berettigede.

 15 deltagere og 12 stemmeberettigede.

 Thorbjørn Halvorsen (Sind, Ida Jørgensen og Margot Pedersen ) Autismeforeningen), Verner Thune (Hjernesagen), Jørgen Meier

(Hjerneskadeforeningen, Randi Vølcker og Ole Dahl (Sclerose foreningen), Helle Riley og

Inge-mette Rasmussen (Dansk Blindesamfund)

, John Arne Sørensen(Diabetesforeningen), Susanne Bøhm (LEV), Jens Peder Roed (Spastikerforeningen), Lone Ravn (Stomiforeningen COPA), Line Arlind (ADHD-foreningen), LeifEhmsen(Parkinson foreningen).

 **5.** Valg af stemmetællere

Jens Peder Roed og Ole Dahl.

**6.** Fremlæggelse af beretning for år 2016

Formandens årsberetning 2016.

Vi har afholdt 4 møder i forretningsudvalget og et bestyrelsesmøde + et arrangement vedr. beskæftigelse for bestyrelsen.

Der har været afholdt 2 netværksmøder, et i Esbjerg og et i Vejle, næste netværksmøde bliver afholdt i Vejen.

Vi har haft fokus på beskæftigelse og i den forbindelse oprettede vi et udvalg, som skulle beskæftige sig med det. Der har været afholdt 3 møder i detteudvalg, men ikke kommet med noget konkret ud af det.

Til vores arrangement for bestyrelsen vedr. beskæftigelse havde vi 2 oplægsholdere, en fra projekt Glad og en fra DHF, som også har et projekt kørende med jobcentret. Derfor har vi besluttet at nedlægge vores udvalg, da der i forvejen er disse 2 projekter i gang, der har fokus på job til mennesker med handicap.

Handicaprådet har også haft beskæftigelse som tema hele året udover tilgængelighed, så der er meget fokus på disse områder.

Den 3. februar var jeg til ”dating” på det nye jobcenter i Skovparken, som gik ud på at gøre opmærksom på vores eksistens.

Vi har fået lavet brochurer til vores lokalafdeling her i Kolding om DH, de ligger til fri afbenyttelse, I er meget velkomne til at tage en stak med hjem til jeres organisation. Hvis jeg selv skal sige det, er det nogle meget flotte brochurer.

Den 12. oktober tog forretningsudvalget en tur til Høje Tåstrup for at se DH`s flotte Handicaphus. Vi blev vist rundt af daværende direktør for DH, Poul Erik Petersen, og vi havde en rigtig god tur. Kan godt forstå, det er udnævnt til verdens mest tilgængelige kontorhus.

Den 30. oktober var jeg til DH kursus i Fredericia, og bagefter til formandsmøde. På formandsmødet blev vi præsenteret for DH`s nye direktør, Lars Midtiby.

Der blev snakket en del om, hvor vanskeligt det er at få bestyrelsen til at møde op til vores møder, og alle har åbenbart det samme problem. Desværre er der ingen, der har en løsning på dette problem.

DH arbejder med 5 politiske temaer, inklusion, beskæftigelse, retssikkerhed, sundhed og tilgængelighed. I forbindelse med det kommende kommunalvalg her i 2017 vil det være fint at tage et af de emner op.

Dette års handicappris gik til Kresten Mortensen og Børge Neessen, som med succes arrangerer spinding for udviklingshæmmede. Bag initiativet står Kresten Mortensen, der er pædagog på Ungdomskollegiet og selv spinder og Børge Neessen ejer af Fitness 1, og de er altså fælles modtagere af dette års handicappris.

Ida Jørgensen, formand for DH Kolding

Helle Riley fortalte om sit og DH’s arbejde med ændringer i lovgivningen.

Bl.a. retssikkerhed, serviceloven, satspulje midler til handicapkørsel, diskrimination af handicappede.

Høringssvar og yderlige oplysninger om disse emner kan findes på DH’s hjemmeside.

Beretningen blev godkendt.

**Til orientering:**

**HANDICAPRÅDET 2016**

Kort beretning

Handicaprådet afholdt i 2016 12 møder med i alt 74 dagsordenspunkter.

I tilknytning hertil afholdes formandsskabsmøder om dagsorden og formøde med organisationsrepræsentanter og suppleanter.

Sagerne er en blanding af høring og orientering. Der ønskes, at der så vidt muligt er tale om høring, men af sagens natur, vi er et råd, vil der altid være en del sager til orientering.

Sagerne kommer væsentligst fra socialudvalget, handicapafdelingen og DH, men i nogle tilfælde også vedrørende forhold, vi bliver opmærksomme på via andre kanaler. Endelig tager rådet også selv sager op.

På årets første møde blev beskæftigelse årets tema.

Det betyder ikke, at der ikke fortsat er fokus på tilgængelighed, tværtimod.

Både dette emne og årets tema er faste punkter på dagsordenen.

Vedrørende beskæftigelse har fået redegørelser fra arbejdsmarkedschef og integrations- og beskæftigelsesdirektør.

Endvidere en redegørelse om kontanthjælpsloftets virkning i Kolding, besøg fra Gladfonden og orientering om ankeafgørelser.

På tilgængelighedsområdet har vi beskæftiget os med busterminal, sundhedscenter, design af en proces i kommunen, handicaptoiletter i midtbyen, adgang til valglokaler, Nicolai plads 6, Lunderskov og Vamdrup stationer, Låsbyhøj og idrætshaller.

Budget 2017 har været på dagsordenen på flere møder.

CSV har været drøftet i 2 omgange, dels om hjemtagning af opgaver og dels om besparelser.

Uretmæssig opkrævet betaling for ledsagerudgifter har vi talt om og brug af bofællesskabers busser

Endelig har vi drøftet magtanvendelser, ridefysioterapi, frivilligpolitik, inklusion i folkeskolen, tilsynsrapport vedr. tilbud på handicapområdet, dialoggrupper for forældre til børn med handicap, omstrukturering af Nordhøj, status på servicelovens § 85 og beretning og årsmøde i Det Centrale Handicapråd.

Vi har haft 3 udbudssager til høring.

Sidst, men ikke mindst, har vi uddelt Handicapprisen.

2017

JAS

JAS føjede til hans skriftlige beretning at:

Handicaprådet er opsøgende via pressen om sager kommunen har glemt at orientere handicaprådet om.

 Handicaprådet har nogle faste punkter på dagsordenen, i år har det været beskæftigelse og tilgængelighed, næste år er det sundhed.

Orientering om møde om tilgængelighed, tilgængelighed ved sygehuset, busterminalen, lukningen af Mazantigade, DSB stationerne i Vamdrup/Lunderskov.JAAS fortalte hvordan handicaprådet har arbejdet med disse sager.

Kommentarer fra Leif og Jørgen angående den nye indgang ved Kolding sygehus: Arkitekter får et problem med designet.

Thorbjørns kommentar til Vamdrup og Lunderskov station: livsfarlige

Helles opfordring til organisationerne: Deltag i de temamøder kommunen udbyder og fortæl om jeres udfordringer.

Politikerne er ikke tankelæsere.

Susanne fortalte om møde for pårørende, hun savnede feedback. Susanne opfordrede handicaprådet til at have et punkt på dagsordenen, der hedder Hvor langt er I nået med..projekt x

Thorbjørn opfordrede Kolding Kommune til, at sådanne invitationer blev sendt til Handicaprådet /DH-Kolding, som orienterings punkt? .

Handicaprådet kan kun arbejde, hvis det får input fra organisationerne og borger med handicapvar Jas ’slutbemærkning.

**Beretning fra Arbejdsmarkedsrådet**

**Arbejdsmarkedsrådet**

Kolding Kommunes arbejdsmarkedsråd har i det forløbne år afholdt 6 ordinære møder og et fælles to dages seminar med Arbejdsmarkedsudvalget. Sidstnævnte har som altid haft fokus på de aktuelle beskæftigelsespolitiske udfordringer og Beskæftigelsesplan 2016-2020. Desværre var det ikke muligt for nogen af de to DH repræsentanter at deltage i seminaret.

I 2016 skete der ligeledes et skift i DH repræsentationen, da Kristian Bennedsen valgte at udtræde af rådet. Ida Jørgensen trådte ind i stedet for.

De hovedpunkter som rådet har arbejdet med er:

* Fokus på integrationen af flygtninge og indvandrere i forhold til arbejdsmarkedet
* Fokus på de unger og erhvervsuddannelserne
* Fokus på de borgere, der står svagest i forhold til at opnå eller blive fastholdt i beskæftigelse.

DH repræsentanterne har deltaget aktivt i drøftelserne og har sat handicapvinklen på dagsordenen uanset hvilken borgergruppe der har været fokus på. Dette ud fra erkendelsen af og viden om at handicappede borgere tilhører alle borgergrupper i alle aldre og nationalitet. Det har derfor været vigtigt for DH repræsentanterne at arbejde for at tiltag og indsatser i forhold til arbejdsmarkedet også er realistiske muligheder for borgere med handicap.

Ovennævnte har resulteret i, at arbejdsmarkedsrådet har afsat et helt møde den 9. februar 2017 til en temadrøftelse med titlen ”Handicappede og en plads på arbejdsmarkedet”. Der er et stort fokus på, at alle skal have en plads ude på arbejdsmarkedet, og det er derfor også indskrevet i den nye beskæftigelsesplan som et indsatsområde. Koldings Arbejdsmarkedsråd ønsker derfor at få inspiration og ny viden om barrierer, fordomme og andre udfordringer, der er omkring emnet.

På mødet vil adjunkt Phd, Finn Amby, fra Socialrådgiveruddannelsen på VIA University College i Århus holde et oplæg omkring emnet.

Oplægget vil bl.a. handle om:

* Handicappede i beskæftigelsespolitikken
* Handicappede på arbejdspladsen – barrierer og fordomme
* Hvordan hjælper jobcentret bedst muligt?

DH ser frem til at følge hvordan man i Kolding Kommune fremadrettet vil håndtere handicap og arbejdsmarked på baggrund af temadrøftelserne.

2017 er ligeledes året hvor der skal være kommunalvalg i november. Dette indebærer ligeledes at der skal tages skridt til valg af bl.a. nyt arbejdsmarkedsråd. Det nye arbejdsmarkedsråd tiltræder traditionen tro året efter kommunalvalget – altså 1.7.218. DH repræsentant Helle Riley kan allerede nu meddele, at hun ikke ønsker at fortsætte i rådet.

Helle Riley.

Helle opfordrede DH-Koldings FU/ Handicaprådet til at få en løbende orientering fra arbejdsmarkedsrådet.

7. **Handleplan for 2017-2018.**

Handleplan for Danske Handicaporganisationer – Kolding.

Til fremlæggelse og godkendelse på DH-Kolding afdelings

årsmøde den 7. marts 2017.

Som de foregående år vil vi fortsat forsøge af få medlemsorganisationer til at møde op til bestyrelsesmøderne og være med til at sætte dagsorden og få indflydelse. Det har vist sig at være svært, men vi fortsætter ufortrødent!

Vi vil fortsætte med at skabe kendskab til og forståelse for levevilkårene for mennesker med handicap. Dette er der i høj grad brug for efter at kontanthjælpsloftet trådte i kraft i oktober 2016. Det har alvorlige konsekvenser for mennesker på kontanthjælp. Også for mennesker med handicap. Hvordan bliver man jobparat, hvis man er nødt til at spare på medicin? Ud af 100.000 personer på kontanthjælp, som ikke er jobparate, har ca. 90% en betydelig funktionsnedsættelse. Det er disse personer og deres familier, som bliver hårdest ramt af regeringens kontanthjælpsudspil. I 2017 er der kommunalvalg, hvilket er en god mulighed for at få bl.a. retssikkerhed sat på dagsordenen i forb. Med kontanthjælpsloftet. Hvad gør Kolding Kommune for at hjælpe disse personer med handicap, der er ramt af kontanthjælpsloftet?

DH Kolding vil også fokusere på retssikkerhed i forb. Med handicappede og deres pårørende. Hvor meget hjælp skal den pårørende give? Vi oplever, at det stadig er den pårørendes ansvar, at deres handicappede søn, datter, får den hjælp, de har krav på, behov for. Dette er ikke rimeligt. DH Kolding vil derfor fortsat kæmpe for en bedre hverdag for mennesker med handicap og arbejde på, at de pårørende kan nøjes med at være pårørende uden også at skulle være jurister for deres søn/datter.

Ida Jørgensen

 Formand for DH- Kolding.

Ole Spurgte: Hvad vil DH-Kolding gøre ved kontanthjælps loft?

Idas svar: Spørge indtil hvor mange handicappede bliver ramt og hvordan hjælper kommunen de ramte.

Ole opfordrede til at bruge pressen /avisen, Jørgen nævnte Temamøde (f.eks. retssikkerhed). Helleopfordrede til at DH-Kolding kom på Facebook.

Handleplan fremlagt og godkendt.

**8. Fremlæggelse af regnskab for år 2016.**

Regnskab fremlagt og godkendt

**9. Fremlæggelse af budget for år 2017.**

Budget Fremlagt og godkendt.

**10. Valg til FU, herunder præsentation af kandidater**

På valg for en 2 årig periode er

Formand Ida Margrethe Jørgensen, ønsker genvalg. Genvalgt.

Verner Thune, ønsker genvalg. Genvalgt.

Randi Vølcker, ønsker genvalg, genvalgt.

Inge-mette Ohrt Rasmussen, ønsker genvalg, genvalgt.

 Valg af **revisor:**

Henning Ravn Larsen ønsker genvalg(Havde fremsendt fuldmagt, men da denne ikke kunne fremvises, blev forsamlingen enige om at :fremvise fuldmagt pr mail og stemme pr mail)

Henning Ravn blev valgt med 7 stemmer.

Dirigenten Helle Riley Har godkendt valget af Henning Ravn Larsen som revisor. Pr mail.

 **11. Behandling af indkomne forslag**

Der var ingen forslag

**12. Eventuelt**

Referat:

13. marts 2017

Inge Mette Rasmussen